
    DIRECŢIA SANITARĂ VETERINARĂ
ŞI PENTRU SIGURANŢA ALIMENTELOR
BACĂU

          IN ATENTIA CETATENILOR LOCALITATII
Aveti obligatia de a respecta urmatoarele măsuri specifice si suplimentare de biosecuritate la nivelul exploatatiilor non- profesionale in scopul prevenirii aparitiei
influentei aviare (gripa aviara):
- prevenirea oricărui contact direct şi indirect între păsările sălbatice vii, în special cele de apă, şi păsările domestice şi alte păsări, în special raţele şi gâştele. Astfel, este interzis accesul păsărilor domestice la luciuri de apă, lacuri, bălţi, râuri şi orice altă amenajare hidrologică artificială sau naturală; 
- separarea în cadrul gospodăriei, în măsura posibilităţilor a raţelor şi gâştelor de alte păsări domestice; 
- se interzice creşterea păsărilor domestice în aer liber, acestea fiind ţinute închise obligatoriu în spaţii de cazare special amenajate; 
- se interzice adăparea păsărilor domestice cu apă din rezervoarele de apă de suprafaţă accesibile păsărilor sălbatice; 
- se interzice intrarea mai multor persoane, în zona de exploatare a păsărilor domestice, mişcările limitându-se la o singură persoană( proprietarul exploataţiei); 
- prevenirea contactului cu alte specii de mamifere, inclusiv rozătoare şi alte animale de companie; 
- se vor aplica măsuri suplimentare de evitare a introducerii/diseminării unei eventuale infecţii prin folosirea unei încălţăminte diferită în spaţiul de exploatare a păsărilor domestice; 
- se interzice utilizarea păsărilor din ordinul Anseriformes şi Charadriiformes ca păsări momeală; 
- se interzice regruparea păsărilor domestice şi a altor păsări ţinute în captivitate cu ocazia târgurilor, pieţelor, expoziţiilor sau a altor reuniuni; 
Aveti obligatia notificării medicului veterinar de liberă practică concesionar şi DSVSA judeţean asupra oricărei suspiciuni de boală, caz de mortalitate şi morbiditate manifestate la păsările aflate în proprietate.

